lflage/wiki-talks huggingface dataset:
Bespreking:William John Macquorn Rankine

message: Ek het gesien dat hierdie artikel of saadjie al in 2012 geskep is . Ek het ook na enige bronne bygelas sedertdien gesoek maar kon helaas geen daarvan vind nie.
Graag verneem ek of dit dan aanvaarbeer is om 'n kort artikel of 'saadjie' sonder bronne te skep...
Vrywaar die saadjie sjabloon die artikel as dit ware van die vereiste om bronne by te voeg?
Dankie en groete Odriskelmac11 (kontak) 17:22, 9 Februarie 2021 (UTC)
replies: text: Hi , jy is welkom om enige tyd 'n saadjie of twee te skep, maar dit "vrywaar" nie die artikel daarvan om bronne te benodig nie! Hoe gouer die verwysings (of bronne) op datum gebring word, hoe beter.

text: Wat hierdie een betref, het jy al die Engelse artikel by :en:Macquorn Rankine geraadpleeg? Ek sien daar is 10 References wat jy kan kopieer na Afr. Groete -- Aliwal2012 18:25, 9 Februarie 2021 (UTC)
replies: text: :Ditto! Oesjaar (kontak) 18:42, 9 Februarie 2021 (UTC)
Wel ek weet nie hoe hierdie artikel dit reg gekry het om reeds sedert 2012 te "survive" sonder enige waarskuwing van geen bronne nie. Ook het al sowat tien mense hieraan gewerk. Ook is daar kabouterbot ensovoorts maar niemand of niks tel dit op nie. Ek het ook al ander artikels of saadjies raakgeloop waar dieselfde gebeur Odriskelmac11 (kontak) 19:40, 9 Februarie 2021 (UTC)

text: Dis juis hoekom jy nou baie welkom hier is!! Hou op klets en slaan hand aan die ploeg! Ons gee jou 'n vrye hand om artikels te wysig, solank jy dit nie vandaliseer nie. Die admins en ander bydraers sal jou foute regmaak en met raad bystaan, dit kan ek jou waarborg. Beste, -- Aliwal2012 20:17, 9 Februarie 2021 (UTC)
replies: text: ::Geen eiser, geen regter. Wo kein Kläger, da kein Richter, sê ons in Duits. Groete. --  SpesBona 19:50, 9 Februarie 2021 (UTC)
thread_title:  Bronne of hoe ..
Bespreking:London, New York, Berlin, Springvale

message: Moet die artikel se titel nie "Machiavelli and the Four Seasons" wees nie? ~ Burgert (kontak)  08:28, 31 Augustus 2020 (UTC)
replies: text: :Stem saam! Groete! Oesjaar (kontak) 08:32, 31 Augustus 2020 (UTC)
thread_title:  Titel
Bespreking:Wallabies

message: Gebruiker:SpesBona: 13–3 deur Australië gewen, maar die Leeus sal die oorblywende drie toetse wen moet dit nie lees 13–3 deur Australië gewen, maar die Leeus het die volgende drie toetse gewen. nie? Die toetse is immers reeds gespeel. Groete! Oesjaar (kontak) 10:59, 10 Desember 2019 (UTC)
replies: text: Gebruiker:Oesjaar, baie dankie vir jou proeflees! Waarskynlik ja. Ek wou iets soos verlede konjunktief skryf. Bv. "die Bokke het hul eerste toets teen die All Blacks verloor, maar hulle sal/sou later met die beker wegstap." Maak só iets sin? Groete. --  SpesBona 11:42, 10 Desember 2019 (UTC)
thread_title:  Hierdie sin maak nie sin nie...
Bespreking:Onthoofding van 21 Koptiese Christene in Libië, 2015

message: Gemeenskap, daar is nie so 'n Pous nie... Groete! Oesjaar (kontak) 11:47, 17 Februarie 2020 (UTC)
replies: text: Dink dit verwys na die huidige Koptiese pous Tawadros II.Sobaka (kontak) 15:06, 17 Februarie 2020 (UTC)
thread_title:  Pous Teodorus II van Alexandrië
Bespreking:Vallei van die Konings

message: , is opgespoor nie dalk beter woord as "ontdek" nie? Dit is daar waar die KV nommers verduidelik word. Vra maar net... Groete! Oesjaar (kontak) 13:15, 21 September 2023 (UTC)
replies: text: Ek dink nie so nie. ~ Burgert (kontak)  13:39, 21 September 2023 (UTC)
thread_title:  "ontdek" vs opgespoor 

message: , dankie en uitstekende werk met die reeks! Nou is my vrou van my rug af! Groete! Oesjaar (kontak) 20:11, 7 Oktober 2023 (UTC)
thread_title:  Geluk met die reeks artikels!
Bespreking:Jeremia

message: Hierdie artikel gaan oor die boek van Jeremia. Maar die inhoud is meestal oor die profeet Jeremia.
Ek stel voor dat ons 'n nuwe artikel skep oor die profeet Jeremia, en fokus die inhoud van hierdie artikel op die boek. Rooiratel (kontak) 06:25, 19 September 2018 (UTC)
thread_title:  Dubbelsinnigheid
Bespreking:Kain en Abel

message: Moet dit meld om moontlike probleme te voorkom. Die Afrikaanse tekste van ten minste die 1983-vertaling van die Bybel is onderhewig aan kopiereg wat deur die Bybelgenootskap van Suid-Afrika gehou word. My ondervinding met hulle (hoewel ook al in die vorige dekade toe ek tekste slegs sporadies gebruik het in 'n soort boek wat ek aan 'n groot verspreider sou verkoop) was dat hulle nogal streng oor hul kopiereg waak. Of dit nou al verslap het, weet ek nie, maar ek glo nie. Hoe ook al, ek sien dat die gedeelte oor die verhaal van Kain en Abel 'n woordelikse oorname is van die teks uit die 1984-vertaling. As die goedkeuring daarvoor verkry is van die Bybelgenootskap, moet dit vermeld word. Indien nie, moet ons dit parafraseer. Wat is jul gevoel hieroor?  Mieliestronk (kontak) 02:07, 12 Februarie 2019 (UTC)
replies: text: As die bron korrek vermeld word en die aanhaling tot 'n kort teksgedeelte beperk bly, mag 'n Bybel-uitgawe, net soos enige ander werk, wél aangehaal word. Lesers, wat in hierdie soort onderwerpe belangstel, is egter heel waarskynlik nie daarop aangewese om die bronteks hier te kan lees nie. Die vrye lisensies van Wikipedia beteken dat die artikelteks verder versprei mag word, en nie net vir persoonlike gebruik nie. Parafrasering is dus die beste opsie. Voyageur (kontak) 16:31, 12 Februarie 2019 (UTC)
thread_title:  Bybelteks en die Bybelgenootskap van Suid-Afrika se kopiereg daarop
Bespreking:Vlag van Israel

message: Hello! @‎HolonZeias why was this flag removed? As far as I can see it is valid to be on the page as a proposed but unofficial flag (as the caption stated) for the 1924 date as shown in Larousse du XXe Siècle(1934) Dictionary. ATravelingWizard (kontak) 22:16, 30 Desember 2023 (UTC)
replies: text: Goeienaand @ATravelingWizard! There are two reasons for it: the first is that this flag is not a proposed flag for Jewish Palestine, but very likely just an erroneously included design, used in, like you mentioned, a single 1934 edition of the French Larousse dictionnary, which itself is quite well-known for its many errors. It has never been used (although other, similar designs appeared around the same time for Jewish associations), and it would just not make any sense to include it.

text: The second reason is derived from the first - if you look at the actual file page on Wikimedia Commons, there is an infobox below the file clearly stating that, quote: "Under any circumstances whatsoever, you should not add these flags in any articles", as it is considered a fictional flag without any usage - it is, again, probably just an error that slipped into the flag chart of a French dictionnary. --HolonZeias (kontak) 00:09, 31 Desember 2023 (UTC)
replies: text: :🫡Thanks for clarifying, have a good day! ATravelingWizard (kontak) 09:29, 31 Desember 2023 (UTC)
thread_title:  Flag of Palestine (1924)
Bespreking:Pergamon

message: Al die Afrikaanse bronne wat ek het, gebruik die naam Pergamum. ~ Burgert (kontak)  09:07, 25 Julie 2020 (UTC)
replies: text: Dan is hulle ongelukkig nie betroubaar nie. Die plek was altyd Griekssprekend, en derhalwe gebruik die hele wêreld die Griekse naam. Natuurlik was daar ook ´n Latynse benaming. Maar hoe op aarde kan ´n mens voorstel dat dit buite ´n Romeins-Latynse konteks gebruik word?

text: Pergamum kom dikwels in historiese Engelsmedium-bronne voor (selfs my American Heritage Dictionary gebruik dit nog) en is waarskynlik oorgeneem deur Afrikaanse akademici wat nie vertroud is met die hele saak nie. Intussen is Pergamon ook die standaardbenaming in moderne Engelse bronne, insluitende Unesco-publikasies.

text: Die Metropolitan Museum en die Getty Foundation bevestig dat ons definitief na Pergamon oorgeskakel het.

text: Pergamum in Afrikaans is dieselfde onsin soos Tartarye - dit is historiese Engelse taalgebruik. Ek sou albei nie aanvaar in ´n akademiese teks nie, of dit nou Afrikaans of Engels is. Ek raadpleeg ook altyd eers Nederlandse bronne in verband met hierdie soort vakterme, hul etimologie en enige kontrasterende historiese en moderne taalgebruik. So kan ´n mens maklik Anglisismes in Afrikaans vermy. Voyageur (kontak) 09:53, 25 Julie 2020 (UTC)
thread_title:  Naam
Bespreking:Troje

message: Wie is Dörpfeld en wat was die "stad van Priamos"? Is Priamos die Engelse Priam? Burgert (kontak)  11:38, 2 September 2019 (UTC)
replies: text: Jy moet vir  , andersins gaan Elana jou vrae nie lees nie. ;) Wat die vrae betref, dit hang af, wat nou in die ou Wêreldspektrum uit 1982 staan. Groete. --  SpesBona 13:00, 2 September 2019 (UTC)
replies: text: : Ek het gou weer gaan lees om jul vrae te beantwoord. Dörfeld is 'n persoon se van (Wilhelm Dörfeld) 'n medewerker by die Universiteit van Cincinnati in die VSA.  | Die stad van Priamos is 'n stad wat onder leiding van Troje VI waar beter tegnologie gebruik was (swaarder metale, erdewerk, die trekkrag van perde ens.) 
Wat 'n naamsverandering betref dink ek darem nie dit is ter sprake nie, aangesien hierdie reeds die benaming in die 1800's was. 
GroeteElana Barker (kontak) 13:25, 2 September 2019 (UTC)
thread_title:  ?
Bespreking:Antakya

message: Is die titel korrek so? Word die "y" dieselfde uitgespreek as die "y" in Turkye? Afrikaans het reeds 'n eksoniem vir hierdie nedersetting: Antiogië (sien ook bv. Nederlands). Gebruik ons die endoniem om dit te onderskei van die antieke nedersetting? – K175 (skil 'n appeltjie) 15:16, 2 Oktober 2023 (UTC)
replies: text: Van al die tale wat ek verstaan, is dit net die Nederlandse Wikipedia wat van "Antiochië" praat. Volgens al die ander is Antiogië die ou naam. Dit was die Bybelse naam (seker toe dit nog Christelik was). ~ Burgert (kontak)  16:53, 2 Oktober 2023 (UTC)
thread_title:  Titel
Bespreking:Krimoorlog

message: Die sin maak nie sin nie: ...eers in die sewentigerjare van die vorige eeu het hy dit gewaag om weer oorlogskepe in die gebied te laat vaar. Groete! Oesjaar (kontak) 19:59, 29 Januarie 2019 (UTC)
thread_title:  Maak nie sin nie...
Bespreking:Verenigde Arabiese Emirate se nasionale krieketspan

message: *Verenigde Arabiese Emirate- nasionale krieketspan
*VAE- nasionale krieketspan
*Emiratiese nasionale krieketspan (AWS)
*Nasionale krieketspan van die Verenigde Arabiese Emirate ~ Burgert (kontak)  20:54, 31 Maart 2021 (UTC)
replies: text: Verenigde Arabiese Emirate se nasionale krieketspan? Verenigde State se nasionale rugbyspan sit met 'n soortgelyke probleem. (Ek wag al lankal vir 'n proeflees en sal dit opreg waardeer!) Groete. --  SpesBona 21:05, 31 Maart 2021 (UTC)
replies: text: :Slim. ~ Burgert (kontak)  21:17, 31 Maart 2021 (UTC)
thread_title: Keuses vir titel
Bespreking:Mao Zedong

message: Hoekom het die spelling verander van die "ou Afrikaanse spelling" Mao Tse-toeng na die Engelse spelling? - Rooiratel (kontak) 09:29, 7 Maart 2019 (UTC)
replies: text: Sien die artikel oor Pinyin - Chinese name word volgens die amptelike transkripsiestelsel gespel, nie net in Engels nie, maar in alle tale met Latynse alfabet. Die voordeel is - dit is nader aan die Hoog-Chinese uitspraak. Voyageur (kontak) 09:42, 7 Maart 2019 (UTC)
replies: text: : Interessant. Dankie Voyageur. - Rooiratel (kontak) 09:51, 7 Maart 2019 (UTC)
thread_title:  Spelling
Bespreking:Puyi

message: In die artikel staan: "Hy word in 1909 op driejarige ouderdom as keiser gekroon nadat beide sy ouers oorlede is". Soos ek egter die geskiedenis verstaan, het sy ouers nog gelewe toe hy keiser geword het, was sy pa 'n prins van die Qing-dinastie en was Puyi nie die vorige oorlede keiser se kind nie. Die bloedjong Piyu het glo op aandrang van die baie invloedryke keiserin-regentes Cixi die troon beërwe, en sy pa sou selfs as keiser-regent in sy plek regeer het toe Cixi te sterwe kom. Ek is egter geen kenner van die Chinese geskiedenis nie en wil nie sommer daar krap nie uit vrees dat ek dalk kan verkeerd maak wat korrek is. As iemand net ook kan gaan kyk in die Engels en met my saamstem, kan ek die verandering aanbring (indien die persoon dit nie self doen nie!) Mieliestronk (kontak) 22:02, 14 Oktober 2019 (UTC)
replies: text: Mieliestronk, jy is heeltemal reg. Jy kan dit gerus verander. ~ Burgert (kontak)  07:55, 15 Oktober 2019 (UTC)
thread_title:  Puyi se ouers
Bespreking:Yuan-dinastie

message: Woorde met 'n dubbele i tussen medeklinkers kry nie meer 'n deelteken in Afrikaans nie. (Sjiisme, Tengriisme, ens.) - Burgert (kontak)  22:30, 20 Oktober 2018 (UTC)
replies: text: Jammer, ek rol dit terug. Groete. --  SpesBona 07:20, 21 Oktober 2018 (UTC)
thread_title:  ii
Bespreking:Asjchabad

message: Dis dit.
152.111.27.2 08:40, 25 November 2020 (UTC)
replies: text: Dit is nogal debatteerbaar of Russiese spellings nog gebruik moet word vir plekke in die oudrepublieke van die Sowjetunie. Maar ek vermoed jy is reg. ~ Burgert (kontak)  09:51, 25 November 2020 (UTC)
thread_title:  AWS: Asjchabad
Bespreking:Sowjetunie

message: Ons het die artikel probeer hersien, maar geografie, plante, diere en klimaat raak nou baie verwarrend. Laasgenoemde bestaan alles nog steeds, maar die Sowjetunie is klaar iets van die verlede. Ek is nou heeltemal deurmekaar. Van die skakels was 'n bietjie snaaks, kyk maar vir ons veranderinge aan die artikel. Groete. --  SpesBona 21:00, 13 Augustus 2019 (UTC)
replies: text: Skies ek gaan nou 'n baie dom ding vir jou vra. Ek het vreeslik rondgevra, maar niemand weet dat Sowejetunie 'n naamsverandering ondergaan het nie. Kan jy dalk net vir my help asseblief? Elana Barker (kontak) 06:35, 14 Augustus 2019 (UTC)
replies: text: :  Lees Ontbinding van die Sowjetunie. Die grootste deel staan nou bekend as Rusland. Groete. --  SpesBona 07:01, 14 Augustus 2019 (UTC)
replies: text: :: Die Duitse artikel is 'n goeie voorbeeld vir 'n artikel met relevante inligting - 'n retrospektiewe ontleding van die Sowjetunie se politieke bedeling, ekonomie, demografie, kultuur, ensovoort word vereis. Dit is 'n moeilike taak wat geen bydraer alleen hoef te voltooi nie. Fauna en flora speel 'n ondergeskikte rol in artikels oor voormalige politieke entiteite en word by voorkeur in die artikels oor die Sowjetunie se opvolgerstate beskryf. Voyageur (kontak) 07:36, 14 Augustus 2019 (UTC)
replies: text: :::  seer sekerlik is die Ontbinding van die Sowjetunie iets anders as 'n naamverandering? – K175 (gesels met my | my bydraes) 08:47, 27 Augustus 2019 (UTC)
replies: text: :::: Die Sowjetunie het op 26 Desember 1991 nie 'n naamverandering ondergaan nie. Groete. --  SpesBona 09:01, 27 Augustus 2019 (UTC)
Die artikel is nou feitlik volledig uit Engels vertaal en is "gered". ~ Burgert (kontak)  12:35, 19 September 2023 (UTC)
thread_title:  Skoonmaak
Bespreking:Kiëf-Roes

message: Verwysings na Gardarike / Ladoga ontbreek in vertaalde Engelse teks. Akademiese Afrikaanse bronne gebruik uitsluitlik Kazare in plaas van Chasare, soos in Kazareryk. Primêre Kronieke moet as Nestorkroniek of Kroniek van Verbye Dae vertaal word. Silwerhandel as dryfkrag vir Warangiër-vaarte op Oos-Europese waterweë.
thread_title:  Redigering (nog te doen) volgens akademiese leerplan / wetenskaplike debat 

message: Die debatte rondom Kiëf-Roes laat mens wonder hoe op aarde 'n multi-etniese Middeleeuse samelewing nou tot elke prys die voorloper moet wees van iets wat eers in latere eeue gestalte gekry het… As ons beweer die Heilige Romeinse Ryk was die voorloper van die moderne Bondsrepubliek Duitsland en Rome sy spirituele sentrum en bakermat, kry ons ook nog ongewenste besoek in Italië...
thread_title:  Wetenskaplike debat
Bespreking:Nikola Tesla

message: Volgens die artikel verterk Tesla na die Sloveniese stad Maribor. In Duits is die naam van die stad "Marburg an der Drau", maar die Nederladse Wikipedia gebruik die naam "Maribor".  Aangesien dat :de:Marburg 'n welbekende Duitse stad is, hoort ons "Maribor" te gebruik of hoort on "Marburg an der Drau" volledige uit te skryf? Martinvl (kontak) 21:28, 8 Julie 2022 (UTC)
thread_title:  "Maribor" of "Marburg an der Drau"?
Bespreking:Daar doer in die bosveld

message: Ek is byna honderd persent seker dat Jamie se rolprentkamera vir hierdie eerste fliek van hom 'n Paillard-Bolex was en nie Kodak nie, hoewel hy, dink ek, Kodachrome-kleurfilm gebruik het. Kry egter geen bron wat  dit bevestig nie. Weet nietemin dat dit beslis die 16 mm-formaat was, want ek was as jong seun so naby aan 'n projektor met 'n afdruk dat ek daaraan kon raak.  Raath Films (gestig deur Jannie Raath, die klavierleermeester) het boonop die fliek landwyd op toer geneem om in stadsale, ens. vertoon te word, want die formaat was te klein vir die gewone fliekteaters met hul 35 mm-projektors.
Ek wonder voorts of die rolprent in daardie jare selfs R6 000 kon gekos het om te maak. Bes moontlik nie die verfilming self nie, want die Kodachrome-film vir "home movies" was, glo ek, nie so duur nie. Maar ek weet dat hy die oorspronklike film (wat eintlik as sy "negatief" moes dien) eers moes laat behandel om die krapmerke toe te smeer, terwyl die byvoeging van klank hom seker 'n hele paar pond uit die sak moet gejaag het. --Mieliestronk (kontak) 19:29, 3 Desember 2018 (UTC)
replies: text: :Dit is voorwaar interessant! Groet! Oesjaar (kontak) 19:32, 3 Desember 2018 (UTC)
thread_title:  Kamera van Jamie Uys se eerste film
Bespreking:Stuur groete aan Mannetjies Roux (rolprent)

message: Ek het in 2016 hierdie artikel na Engels vertaal as 'n oefening - deel van 'n Wikipedia vertalings-werkswinkel.
Ek het nou (Augustus 2020) 'n boodskap van 'n Wikipedia redigeerder gekry om te sê dat die Engelse vertaling geskrap gaan word, behalwe as ek redes kan verskaf waarom dit nie moet gebeur nie. In die besonder word die min verwysings en resensies van die film genoem as redes vir die onbelangrikheid daarvan.
Ek is nie 'n deskundige oor Afrikaanse flieks nie en weet nie waar mens sulke bronne kan kry nie.
As die oorspronklike outeur van die artikel (of enigiemand anders) enige addisionele inligting by die Afrikaanse weergawe kan bysit, sal ek dit by die Engelse weergawe ook voeg en dit onder die aandag van die redigeerders bring. Anders gaan die Engelse weergawe geskrap word, wat jammer sal wees.
replies: text: Ek het ietwat skakels bygevoeg. Ek vermoed dit is genoeg om die artikel hier te hou. Ek weet egter nie of dit voldoende sal wees vir die Engelse nie, maar jy is welkom om te poog om daardie weergawe te red deur die skakels oor te dra. – K175 (skil 'n appeltjie) 16:54, 19 Augustus 2020 (UTC)
thread_title:  Addisionele verwysings en resensies
Bespreking:Vrou Soek Boer

message: , ek sien Gebruiker:Aliwal2012 het die titel terug verander na een waar elke woord met 'n aanvangshoofletter geskryf word. Ek het onlangs begin om titels te verander sodat slegs die eerste woord en enige eiename in die titel met aanvangshoofletters geskryf word. Die laaste keer wat ek die AWS hieroor geraadpleeg het, kon ek nie 'n riglyn hieroor vind nie. Ek het ook vir Viva op Facebook geraadpleeg en hulle kon nie vir my 'n antwoord gee nie. Ek het wel hierdie riglyn vir Nederlands opgespoor. Let wel: volgens lg. kry slegs die eerste woord van selfs titels in ander tale (bv. Engels) 'n aanvangshoofletter. Persoonlik is ek ten gunste van hierdie riglyn, aangesien lukrake hoofletters in titels vir my slordig voorkom, maar vir my is konsekwentyd die belangrikste, en op die oomblik gebruik hierdie ensiklopedie beide style en ek sou dit waardeer indien ons op een styl sou kon besluit wat konsekwent toegepas word. Ek sou dit dus waardeer indien die taalkundiges onder ons ook hulle insette sou lewer sodat ons uitsluitsel kan kry. CC  – K175 (skil 'n appeltjie) 06:52, 10 Oktober 2020 (UTC)
replies: text: Let wel, vir hierdie spesifieke titel gebruik Leon van Nierop die Nederlandse styl:  – K175 (skil 'n appeltjie) 06:53, 10 Oktober 2020 (UTC)
replies: text: : Ek is nie nou by my AWS nie, maar ek dink iewers word wel melding gemaak dat slegs die aanvangswoord en eienaamwoorde met hoofletters geskryf word. In die voorwoord van die AWS sal jy byvoorbeeld oral sien: Afrikaanse woordelys en spelreëls. Geebee100 (kontak) 15:13, 10 Oktober 2020 (UTC)
replies: text: ::Die styl hang af van die publikasie. Ek dink nie dis nodig om hoofletters te gebruik as die naam in kursief is nie, want dis duidelik genoeg wat die hele titel is. ~ Burgert (kontak)  18:35, 11 Oktober 2020 (UTC)
replies: text: :::Het nie die wysheid in pag hieroor nie, maar die drie hoofletters lyk vir my reg, soos ook by "Boer Soek 'n Vrou". Dit kan ook wees "Pad Na Jou Hart", en die skuinsdruk vir kommersiële titels lyk ook reg. Ons sal tog nie "Die burger" sê, of "Suid-afrika" nie. Dit hoef ook nie presies te wees soos die aanbieders dit weergee nie, want dan moet ons skryf "VROUsoekBOER". Die Woordelys & Spelreëls gee op p.18 , 10de uitgawe, "Kongres van Tradisionele Leiers in Suid-Afrika", "Kaaplandse Raad vir Uitvoerende Kunste", "Pan-Suid-Afrikaanse Taalraad", want dis almal titels. Dis seker ook hoekom ons BMW en KWV skryf, eerder as Bmw en Kwv, maar daar is wel 'n paar wisselvorme soos KRUIK / Kruik. Wat vanne betref sou ek ook onderskeid tref tussen 'n van as titel, soos Van Riebeeck-Vereniging / Van Riebeeck-vereniging as titels, maar alleenstaande, of selfs as 'n opskrif (in stede van titel) is ek tevrede met "van Riebeeck". Die hoofletter is tog in die "R", net soos uMgungundlovu se hoofletter in die "M" is. JMK (kontak) 09:28, 19 Oktober 2020 (UTC)
thread_title:  Hooflettergebruik in titels
Bespreking:ATKV-Prosaprys

message: Twee inskrywings vir 1987 lyk nie reg nie. JMK (kontak) 00:18, 11 Mei 2021 (UTC)
replies: text: Dit is teleurstellend dat ATKV nie die volledige lys op hulle webwerf het nie. Rooiratel (kontak) 08:20, 11 Mei 2021 (UTC)
thread_title:  1987
Bespreking:Eugène Maraisprys

message: het jy a verwysing vir die 2022 wenner, Ashwin Arendse se Swatland? Greenman (kontak) 11:01, 23 April 2022 (UTC)
replies: text: , Prof. Anne-Marie Beukes het al die wenners van 'n gros pryse en medaljes na my gestuur, ek wag net dat dit iewers in 'n koerant of hulle webwerf geplaas moet word om die neitrale verwysings te kry. Ek en Prof. Anne-Marie het juis 'n afspraak in Mei juis om te kyk hoe ons al die akademie se pryse en hulle eie artikels op datum te kry. Groete! Oesjaar (kontak) 11:14, 23 April 2022 (UTC)
replies: text: ::, bron bygevoeg. Oesjaar (kontak) 08:34, 24 April 2022 (UTC)
thread_title:  2022 verwysing
Bespreking:SA Akademieprys vir Vertaalde Werk

message: Ek dink maar net hardop aan Prof. Dr. Naomi Morgan wat met die Franse Ridderskap bekroon/tot Franse ridder geslaan is, maar nie 'n duit se erkenning by die Suid-Afrikaanse Akademie en Kuns ontvang het nie. Of mens jou werklik aan enige Suid-Afrikaanse instelling nog moet steur... Suidpunt (kontak) 11:50, 22 Mei 2019 (UTC)
thread_title:  So ironies